Alan Irvine

James Alan Irvine (født 12. juli 1958 i Glasgow) er en skotsk forhenværende fotballspiller som for tiden er assistenttrener for Norwich City.

Han har tidligere vært fotballspiller for Queen's Park FC, Everton FC, Crystal Palace FC, Dundee United FC og Blackburn Rovers FC. Han har også vært hovedtrener for Preston North End FC og Sheffield Wednesday FC, og etter det trener for akademiet i Everton. Han signerte med West Bromwich Albion FC den 14. juni 2014.

 Spillerkarriere 
Irvine startet sin karriere som fotballspiller hos den skotske klubben Queen's Park FC i 1977. Han hjalp klubben med opprykk til Scottish Football League First Division i 1981 og spilte totalt 88 seriekamper frem til 1981. Han meldte deretter overgang til den engelske klubben Everton FC ledet av Gordon Lee tidlig i mai 1981, hvor han skrev under på en kontrakt samme dag som Lee fikk sparken som manager. Hans etterfølger Howard Kendall tok med Irvine i troppen som dro til Japan i den påfølgende sesongoppkjøringen.Sharp, Graeme (2007). Sharpy: My Story. Four: The Everton Breakthrough. Mainstream Publishing. ISBN 1-84596-326-1 Irvine ligadebuterte først den 19. desember 1981 i hjemmekampen mot Aston Villa FC (2–0).Sporting-heroes.net – Everton FC, Alan Irvine (Besøkt 15. august 2014) 

Han etablerte seg deretter på midtbanen hos et Everton-lag som endte på 7–8.-plass på begynnelsen av 1980-tallet, før vendepunktet kom i 1983/1984-sesongen. Everton havnet riktignok på en 7.-plass i serien, men spilte seg til finale både i ligacupen og FA-cupen, hvor de i ligacupen tapte mot byrivalen Liverpool FC over to kamper. I FA-cupfinalen vant Everton 2–0 over Watford FC etter scoringer av Graeme Sharp og Andy Gray.Collett, Mike. (1993). The Guinness Record of the FA Cup. Guinness Publishing. s. 570. ISBN 0851125387. Irvine spilte dog ikke finalen grunnet en skade han pådro seg i kvartfinalen mot Notts County FC.Independent.co.uk – Alan Irvine: 'I don't know, maybe it's because we're all grumpy and bad-tempered' (Publisert 3. januar 2009, besøkt 15. august 2014)

Irvine forlot Everton sommeren 1984 etter at han fikk konkurranse om førstelagsplassen på høyrevingen av Trevor Steven, og signerte deretter under på en kontrakt med London-klubben Crystal Palace FC på nivå to i august 1984. Hos Palace etablerte han seg raskt på førstelaget og gav etterhvert flere målgivende pasninger til den fremtidige storspilleren Ian Wright. Klubben lå i denne perioden på øvre halvdel av tabellen, men klarte ikke å nå hverken direkte opprykk eller playoffplass. I juni 1987 forlot han England og dro tilbake til Skottland, hvor han skrev under på en kontrakt med Dundee United FC. 

Hos Dundee slet han med å få spilletid, spesielt mot slutten av hans periode i klubben. Han forlot Dundee den 22. november 1989 da han ble solgt til Blackburn Rovers FC for £30 000. Hos Blackburn etablerte han seg på førstelaget og hjalp klubben til playoffplass både i 1989/1990 og i 1991/1992. I den siste sesongen hans hjalp han klubben til opprykk gjennom playoff etter at Jack Walker hadde satset stort i Blackburn og ansatt Kenny Dalglish som manager. Ved sesongslutt valgte Irvine i en alder av 33 år å legge opp som fotballspiller.

 Trenerkarriere 
Etter at han la opp som fotballspiller ble han en del av trenerapparatet hos akademiet i Blackburn Rovers. Da Kenny Dalglish takket ja til ny managerjobb i Newcastle United FC ble Irvine hentet inn til en tilsvarende rolle i Newcastle. Her var han med på å få frem spillere som blant andre Steven Taylor og Peter Ramage. I 2002 dro han tilbake til gamleklubben Everton, hvor han ble ansatt som assistent til manager David Moyes.EvertonFC.com – Club, Academy, Alan Irvine (Besøkt 15. august 2014)

I november 2007 ble Irvine presentert som ny manager for David Moyes' tidligere klubb Preston North End FC, som inntil da var ledet av Paul Simpson og som hadde havnet i nedrykksonen i Championship.BBC.co.uk – Preston unveil Irvine as new boss (Publisert 20. november 2007, besøkt 15. august 2014) Irvine ledet laget til en respektabel 15.-plass i serien under 2007/2008-sesongen og klarte å ta Preston til playoffplass den påfølgende sesongen, hvor de tapte i semifinalen mot Sheffield United FC.Skysports.com – Halford sends Blades through (Publisert 11. mai 2009, besøkt 15. august 2014) Den  29. desember 2009 ble Irvine sparket som manager etter å ha vunnet kun én kamp av ti seriekamperBBC.co.uk – Preston sack boss Alan Irvine after run of poor results (Publisert 30. desember 2009, besøkt 15. august 2014), men hans avgang vakte likevel protester mot styret fra klubbens tilhengere.Dailymail.co.uk – Preston 7 Colchester 0: Jon Parkin scores a hat-trick as managerless Preston run riot (Av Steve Martyn. Publisert 3. januar 2010, besøkt 15. august 2014)

Den 8. januar 2010 ble Irvine ansatt som ny manager hos Sheffield Wednesday FC som erstatter for Brian Laws.BBC.co.uk – Alan Irvine appointed as Sheffield Wednesday boss (Av John Sinnott. Publisert 8. januar 2010, besøkt 15. august 2014) Klubben var da allerede inne i en gjeldsbyrde og Irvine kunne ikke forhindre at klubben rykket ned til Football League One (tredje nivå) da de tapte den siste og avgjørende kampen mot hans gamle klubb Crystal Palace.Telegraph.co.uk – Sheffield Wednesday 2 Crystal Palace 2: match report (Av Rob Stewart. Publisert 2. mai 2010, besøkt 15. august 2014) Etter at klubben ble overatt av den serbisk/amerikanske forretningmannen Milan Mandarić fikk Irvine tilført midler til å forsterke spillerstallen, men en rekke med manglende resultater og kun en 12.-plass i serien gjorde at Irvine fikk sparken den 3. februar 2011.Independent.co.uk – Sheffield Wednesday sack manager Alan Irvine (Publisert 3. februar 2011, besøkt 15. august 2014)

Den 12. juli 2011 ble Irvine hentet inn som ny sjef for ungdomsakademiet til Everton.Theguardian.com – Alan Irvine returns to Everton as manager of youth academy (Av Andy Hunter. Publisert 12. juli 2011, besøkt 15. august 2014) Den 14. juni 2014 ble Irvine ansatt som ny manager for West Bromwich Albion FC på en ettårskontrakt som erstatter for Pepe Mel.BBC.com – Alan Irvine: West Bromwich Albion announce new manager (Publisert 14. juni 2014, besøkt 15. august 2014) Dette var for øvrig andre gang han ble forespurt rollen som West Bromwich-manager, da han valgte å takke nei til jobben da han var Preston-manager sommeren 2009.BBC.co.uk – Irvine turns down West Brom job (Publisert 30. juni 2009, besøkt 15. august 2014) 

 Meritter 
Queen's Park
 Scottish Football League Second Division (1): 1980/1981
Everton
 FA-cupen (1): 1983/1984

 Referanser 

 Litteratur 
 Hugman, Barry J, ed. (2005). The PFA Premier & Football League Players' Records 1946–2005. Queen Anne Press. s. 316. ISBN 1-85291-665-6.

 Eksterne lenker 

 Birminghammail.co.uk – Who is Alan Irvine? (Av Steve Wollaston, publisert 14. juni 2014)

Kategori:Skotske fotballspillere
Kategori:Skotske fotballtrenere
Kategori:Fotballspillere for Queen's Park FC
Kategori:Fotballspillere for Everton FC
Kategori:Fotballspillere for Crystal Palace FC
Kategori:Fotballspillere for Dundee United FC
Kategori:Fotballspillere for Blackburn Rovers FC
Kategori:Fotballtrenere for Preston North End FC
Kategori:Fotballtrenere for Sheffield Wednesday FC
Kategori:Fotballtrenere for West Bromwich Albion FC
Kategori:Fotballtrenere for Norwich City FC
Kategori:Personer fra Glasgow
Kategori:Fødsler i 1958